  Туспуктэм: Глазкар администрацилэн пресс-службаез Наталия Сильвестрова 14-тӥ толсуре Глазкар думлэн кенешоназ муниципал кылдытэтлы тӧрое Сергей Коноваловез выльысь бырйизы. Со сярысь кар администрацилэн пресс-службаез ивортӥз. Кар тӧролэн интыез понна Сергей Коновалов но Бизнесэз но карез азинтонъя центрлэн кивалтӥсезлэн воштӥсез Игорь Шавров вожвылъяськизы. Соос конкурс пыр потӥзы но карез азинтон программаосынызы тодматӥзы. Куара сётонын 25 депутатъёс пӧлысь ваньмыз Сергей Коноваловлы дурбасьтӥзы. Азьланяз Сергей Коновалов улон интыос пуктонлэсь ӝоглыксэ будэтыны, Глазкарысь ёроскуспо эмъяськонниез тупатъян ужъёсты чакланы но оглом кКрез азинтонъя 2030-тӥ арозь стратегияя ужаны кыл сётӥз. « Туж яратӥсько карез, соин ик ми командаен вань пуктэм ужпумъёсты быдэстыны, калыклэсь но депутатъёслэсь малпанъёссэс кылыны, оскемзэс зэматыны но кар, элькун но кун понна ужаны тыршомы » Сергей Коновалов, Глазкарлэн тӧроез Сергей Коноваловез Удмуртиысь тӧролэн но кивалтэтлэн администрацизылэн кивалтӥсез Александр Журавлёв ӟечкылаз.  Тодэ вайытом, Сергей Коноваловез Глазкарен 2018-тӥ арысен кивалтэ. Тегъёс: Политика кивалтӥсьёс Глазкар Удмуртия быръёнъёс  